title: Vykonávacie nariadenie Rady (EÚ) č. 723/2011 z  18. júla 2011 , ktorým sa rozširuje konečné antidumpingové clo uložené nariadením (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike, na dovoz určitých spojovacích materiálov zo železa alebo ocele zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie

text:
               26.7.2011

               SK

               Úradný vestník Európskej únie

               L 194/6

         VYKONÁVACIE NARIADENIE RADY (EÚ) č. 723/2011
   z 18. júla 2011,
   ktorým sa rozširuje konečné antidumpingové clo uložené nariadením (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike, na dovoz určitých spojovacích materiálov zo železa alebo ocele zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13,
   so zreteľom na návrh, ktorý predložila Európska komisia po porade s poradným výborom,
   keďže:
   1.   POSTUP

   1.1.   Existujúce opatrenia

               (1)

               Nariadením (ES) č. 91/2009 (2) (ďalej len „pôvodné nariadenie“) Rada uložila konečné antidumpingové clo vo výške 85 % na dovoz určitých spojovacích materiálov zo železa alebo ocele s pôvodom v Čínskej ľudovej republike (ďalej len „ČĽR“ alebo „Čína“) pre všetky ostatné spoločnosti okrem tých, ktoré sú uvedené v článku 1 ods. 2 a v prílohe I k uvedenému nariadeniu. Tieto opatrenia sa budú ďalej uvádzať ako „platné opatrenia“ a prešetrovanie, ktoré viedlo k uloženiu opatrení pôvodným nariadením, sa bude ďalej uvádzať ako „pôvodné prešetrovanie“.

         1.2.   Začatie prešetrovania z úradnej moci

               (2)

               V nadväznosti na pôvodné prešetrovanie z dôkazov, ktoré mala Komisia k dispozícii, vyplynulo, že antidumpingové opatrenia na dovoz určitých spojovacích materiálov zo železa alebo ocele s pôvodom v ČĽR (ďalej len „príslušný výrobok“) sa obchádzajú prostredníctvom prekládky cez Malajziu.

               (3)

                  Prima facie dôkazy, ktorá mala Komisia k dispozícii, ukázali, že po uložení platných opatrení došlo k výraznej zmene štruktúry obchodu zahŕňajúceho dovoz z ČĽR a Malajzie do Únie, pričom sa zdá, že k tejto zmene došlo z dôvodu uloženia platných opatrení. Na takúto zmenu neexistuje iný dostatočný dôvod ani odôvodnenie než uloženie platných opatrení.

               (4)

               Okrem toho z dôkazov vyplynulo, že nápravné účinky platných opatrení boli oslabené, pokiaľ ide o množstvo aj cenu. Existujú dôkazy, že tento nárast dovozu z Malajzie sa uskutočňoval za ceny pod úrovňou ceny nespôsobujúcej ujmu, ktorá bola stanovená v pôvodnom prešetrovaní.

               (5)

               Napokon boli k dispozícii dôkazy, že ceny určitých spojovacích materiálov zo železa alebo ocele zasielaných z Malajzie boli dumpingové v porovnaní s normálnou hodnotou stanovenou pre podobný výrobok v pôvodnom prešetrovaní.

               (6)

               Komisia dospela po porade s poradným výborom k záveru, že existujú dostatočné prima facie dôkazy na začatie prešetrovania podľa článku 13 základného nariadenia a z úradnej moci začala prešetrovanie podľa nariadenia (EÚ) č. 966/2010 (3) (ďalej len „nariadenie o začatí konania“). Podľa článku 13 ods. 3 a článku 14 ods. 5 základného nariadenia Komisia nariadením o začatí konania nariadila colným orgánom, aby registrovali dovoz určitých spojovacích materiálov zo železa alebo ocele z Malajzie.

         1.3.   Prešetrovanie

               (7)

               Komisia oficiálne upovedomila o začatí prešetrovania orgány ČĽR a Malajzie, vyvážajúcich výrobcov a obchodníkov v týchto krajinách, dovozcov v Únii, o ktorých je známe, že sa ich konanie týka, a výrobné odvetvie Únie. Výrobcov/vývozcom v ČĽR a Malajzii, ktorí sú známi Komisii alebo ktorí sa Komisii prihlásili v lehotách uvedených v odôvodnení 19 nariadenia o začatí konania, boli zaslané dotazníky. Dotazníky boli zaslané aj dovozcom v Únii. Zainteresované strany dostali v lehote stanovenej v nariadení o začatí konania príležitosť písomne vyjadriť svoje stanoviská a požiadať o vypočutie.

               (8)

               Prihlásilo sa devätnásť vyvážajúcich výrobcov z Malajzie, tri skupiny vyvážajúcich výrobcov z Číny a traja neprepojení dovozcovia v Únii. Komisii sa prihlásili viaceré ďalšie spoločnosti, ktoré ale tvrdili, že nie sú zapojené do výroby ani vývozu výrobku, ktorý je predmetom prešetrovania.

               (9)

               Dotazník vyplnili ďalej uvedené spoločnosti a v ich priestoroch sa následne vykonali overovacie návštevy (okrem spoločností Menara Kerjaya Fasteners Sdn. Bhd, TR Formac Sdn. Bhd. a Excel Fastener Manufacturing Sdn. Bhd):

                  Vyvážajúci výrobcovia v Malajzii:

                           —

                           Sofasco Industries (M) Sdn. Bhd, Penang,

                           —

                           Tigges Fastener Technology (M) Sdn. Bhd, Ipoh,

                           —

                           MCP Precision Sdn. Bhd, Penang,

                           —

                           HBS Fasteners Sdn. Bhd, Klang,

                           —

                           TZ Fasteners (M) Sdn. Bhd, Klang,

                           —

                           Menara Kerjaya Fasteners Sdn. Bhd, Penang,

                           —

                           Chin Well Fasteners Company Sdn. Bhd, Penang,

                           —

                           Acku Metal Industries (M) Sdn. Bhd, Penang,

                           —

                           Grand Fasteners Sdn. Bhd, Klang,

                           —

                           Jinfast Industries Sdn. Bhd, Penang,

                           —

                           Andfast Malaysia Sdn. Bhd, Ipoh,

                           —

                           ATC Metal Industrial Sdn. Bhd, Klang,

                           —

                           Pertama Metal Industries Sdn. Bhd, Shah Alam,

                           —

                           Excel Fastener Manufacturing Sdn. Bhd, Ipoh,

                           —

                           TI Metal Forgings Sdn. Bhd, Ipoh,

                           —

                           TR Formac (Malaysia) Sdn. Bhd, Klang,

                           —

                           United Bolt and Nut Sdn. Bhd, Seremban,

                           —

                           Power Steel and Electro Plating Sdn. Bhd, Klang,

                           —

                           KKC Fastener Industry Sdn. Bhd, Melaka.

         1.4.   Obdobie prešetrovania

               (10)

               Obdobie prešetrovania sa vzťahovalo na obdobie od 1. januára 2008 do 30. septembra 2010 (ďalej len „OP“). V rámci OP sa zbierali údaje na prešetrenie okrem iného údajnej zmeny štruktúry obchodu. Za obdobie od 1. októbra 2009 do 30. septembra 2010 sa zozbierali podrobnejšie údaje na preskúmanie možného oslabenia nápravných účinkov platných opatrení a výskytu dumpingu.

         2.   VÝSLEDKY PREŠETROVANIA

   2.1.   Všeobecné súvislosti

               (11)

               V súlade s článkom 13 ods. 1 základného nariadenia sa na účely zhodnotenia existencie obchádzania postupne analyzovala možná zmena v štruktúre obchodu medzi tretími krajinami a Úniou a skutočnosť, či táto zmena vyplýva z praxe, procesu alebo z činnosti, na ktoré neexistuje iný dostatočný dôvod ani hospodárske odôvodnenie ako uloženie cla, či existovali dôkazy o ujme alebo o oslabovaní nápravných účinkov z hľadiska cien a/alebo množstiev podobného výrobku a či existovali dôkazy o dumpingu vo vzťahu k normálnym hodnotám, ktoré boli predtým v prípade potreby stanovené na podobný výrobok v súlade s ustanoveniami článku 2 základného nariadenia.

         2.2.   Príslušný výrobok a podobný výrobok

               (12)

               Príslušným výrobkom je výrobok vymedzený v pôvodnom prešetrovaní: určité spojovacie materiály zo železa a ocele iné ako z nehrdzavejúcej ocele, t. j. skrutky do dreva [okrem vrtúľ (do podvalov)], samorezné skrutky, ostatné skrutky a svorníky s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm, a okrem skrutiek a svorníkov na upevňovanie konštrukčných materiálov železničných tratí) a podložky s pôvodom v ČĽR, ktoré sú v súčasnosti zaradené do kódov KN 7318 12 90, 7318 14 91, 7318 14 99, 7318 15 59, 7318 15 69, 7318 15 81, 7318 15 89, ex 7318 15 90, ex 7318 21 00 a ex 7318 22 00.

               (13)

               Výrobok, ktorý je predmetom prešetrovania, je rovnaký ako výrobok vymedzený v odôvodnení 12, ale zasielaný z Malajzie bez ohľadu na to, či je deklarovaný ako výrobok s pôvodom v Malajzii, alebo nie.

               (14)

               Prešetrovaním sa preukázalo, že spojovacie materiály zo železa alebo ocele vyvážané do Únie z ČĽR a spojovacie materiály zo železa alebo ocele zasielané do Únie z Malajzie majú rovnaké základné fyzické a technické charakteristiky a použitie a z tohto dôvodu sa považujú za podobné výrobky v zmysle článku 1 ods. 4 základného nariadenia.

         2.3.   Stupeň spolupráce a určenie objemu obchodu

               (15)

               Ako sa uvádza v odôvodnení 9, v prešetrovaní spolupracovalo a dotazníky vyplnilo deväťnásť vyvážajúcich výrobcov z Malajzie a traja vyvážajúci výrobcovia z Číny.

               (16)

               Jedna malajzijská spoločnosť po predložení vyplneného dotazníka oznámila Komisii, že ukončila svoju činnosť, a preto odstúpila od spolupráce.

               (17)

               V prípade niektorých ďalších malajzijských spoločností sa zistilo, že z dôvodov vysvetlených v odôvodneniach 32 až 60 je potrebné uplatňovať článok 18 ods. 1 základného nariadenia.

               (18)

               Spolupracujúci malajzijskí vyvážajúci výrobcovia sa podľa databázy Comext podieľali počas OP na 55 % celkového malajzijského vývozu výrobku, ktorý je predmetom prešetrovania, do Únie. Celkový objem vývozu preto vychádzal z databázy Comext.

               (19)

               Spolupráca výrobcov/vývozcov z ČĽR dosahovala nízku úroveň, pričom len traja vývozcovia/výrobcovia predložili vyplnený dotazník. Okrem toho žiadna z týchto spoločností nevyvážala príslušný výrobok do Únie ani do Malajzie. Preto nebolo na základe informácií predložených spolupracujúcimi stranami možné jednoznačne určiť objem vývozu príslušného výrobku z ČĽR.

               (20)

               Vzhľadom na uvedené skutočnosti sa k zisteniam v súvislosti s dovozom určitých spojovacích materiálov zo železa alebo ocele do Únie a s vývozom píslušného výrobku z ČĽR do Malajzie muselo v súlade s článkom 18 základného nariadenia čiastočne dospieť na základe dostupných skutočností. Na určenie celkového objemu dovozu z ČĽR do Únie sa použili údaje databázy Comext. Na určenie celkového vývozu z ČĽR do Malajzie sa použili čínske a malajzijské národné štatistiky. Údaje sa tiež overili porovnaním s podrobnými údajmi o dovoze a vývoze, ktoré predložili colné orgány Malajzie.

               (21)

               Objem dovozu zaznamenaný v malajzijských a čínskych štatistikách zahŕňal širšiu skupinu výrobkov ako príslušný výrobok alebo výrobok, ktorý je predmetom prešetrovania. Vzhľadom na údaje Comext a overené údaje týkajúce sa čínskych a malajzisjkých výrobcov spojovacích materiálov však bolo možné stanoviť, že významná časť objemu tohto dovozu sa vzťahovala na príslušný výrobok. Vzhľadom na uvedené skutočnosti sa uvedené údaje mohli použiť na stanovenie prípadnej zmeny v štruktúre obchodu a mohli sa overiť porovnaním s inými údajmi, ako sú napr. údaje poskytnuté spolupracujúcimi vyvážajúcimi výrobcami a vývozcami.

         2.4.   Zmena v štruktúre obchodu

               (22)

               Dovoz príslušného výrobku z Číny do Únie po uložení pôvodných opatrení v januári 2009 dramaticky klesol.

               (23)

               Na druhej strane celkový dovoz výrobku, ktorý je predmetom prešetrovania, z Malajzie do Únie významne vzrástol v rokoch 2009 a 2010. Z údajov databázy Comext a z údajov o vývoze poskytnutých spolupracujúcimi spoločnosťami vyplýva, že dovoz z Malajzie do Únie v uvedených rokoch vzrástol, kým v predchádzajúcich rokoch bol stabilný.

               (24)

               Tabuľka 1 dokumentuje dovezené množstvo určitých spojovacích materiálov zo železa alebo ocele z ČĽR a Malajzie do Únie od uloženia opatrení v roku 2009.

                  Tabuľka 1

                  Vývoj dovozu určitých spojovacích materiálov zo železa alebo ocele do Únie od uloženia opatrení

                           Objem dovozu v tonách

                           2008

                           2009

                           1.10.2009 – 30.9.2010

                           ČĽR

                           432 049

                           64 609

                           27 000

                           Podiel na celkovom dovoze

                           82,2 %

                           38,0 %

                           15,4 %

                           Malajzia

                           8 791

                           31 050

                           89 000

                           Podiel na celkovom dovoze

                           1,7 %

                           18,3 %

                           50,9 %

                              Zdroj: Comext, malajzijská a čínska štatistika.

               (25)

               Z uvedených údajov jednoznačne vyplýva, že malajzijskí dovozcovia od roku 2009 významne presiahli objem dovozu čínskych vývozcov a do istej miery ich nahradili z hľadiska objemu na trhu Únie. Od uloženia opatrení došlo k významnému poklesu čínskeho dovozu do Únie (94 %).

               (26)

               V tom istom období možno pozorovať dramatický nárast dovozu spojovacích materiálov z ČĽR do Malajzie: z relatívne nevýznamného množstva v roku 2008 (8 829 ton) sa zvýšil na 89 471 ton v OP.

                  Tabuľka 2

                  Dovoz spojovacích materiálov z Číny do Malajzie od roku 2008

                           2008

                           2009

                           1.10.2009 – 30.9.2010

                           Dovoz (v tonách)

                           8 829

                           61 973

                           89 471

                              Ročná zmena (%)

                              600 %

                              45 %

                              Index (2008 = 100)

                              100

                              700

                              1 013

                              Zdroj: Malajzijská colná štatistika

               (27)

               Na stanovenie trendu obchodného toku určitých spojovacích materiálov zo železa alebo ocele z Číny do Malajzie sa zohľadnila malajzijská ako aj čínska štatistika. Obidve tieto skupiny údajov sú k dispozícii len v prípade skupiny výrobkov vyššej úrovne než príslušný výrobok. Vzhľadom na údaje Comext a overené údaje týkajúce sa čínskych a malajzijských výrobcov spojovacích materiálov sa však stanovilo, že významná časť sa vzťahovala na príslušný výrobok, a teda uvedené údaje sa mohli vziať do úvahy.

               (28)

               Vývoj celkového objemu výroby spolupracujúcich výrobcov v Malajzii zostal relatívne stabilný pred uložením opatrení v roku 2009. Malajzijskí výrobcovia však odvtedy značne zvýšili svoju produkciu.

                  Tabuľka 3

                  Výroba výrobku, ktorý je predmetom prešetrovania, spolupracujúcich spoločností v Malajzii

                           2008

                           2009

                           1.10.2009 – 30.9.2010

                           Objem výroby (v tonách)

                           38 763

                           33 758

                           61 262

                              Zdroj: Informácie predložené spolupracujúcimi výrobcami.

         2.5.   Záver o zmene v štruktúre obchodu

               (29)

               Celkový pokles čínskeho vývozu do Únie od roku 2009 a súbežný nárast vývozu z Malajzie a vývozu z ČĽR do Malajzie po uložení pôvodných opatrení predstavovali zmenu v štruktúre obchodu medzi uvedenými krajinami na jednej strane a Úniou na strane druhej.

         2.6.   Charakter obchádzania

               (30)

               V článku 13 ods. 1 základného nariadenia sa vyžaduje, aby zmena v štruktúre obchodu vychádzala z praxe, procesu alebo činnosti, na ktorú neexistuje dostatočný dôvod ani iné hospodárske odôvodnenie okrem uloženia cla. Uvedená prax, proces alebo činnosť zahŕňajú okrem iného zasielanie výrobku podliehajúceho opatreniam cez tretie krajiny a montáž dielov prostredníctvom montážnej činnosti v Únii alebo v tretej krajine. Na tento účel je existencia montážnej činnosti určená v súlade s článkom 13 ods. 2 základného nariadenia.

               (31)

               Na základe prešetrovania sa tiež ukázalo, že niektorí dovozcovia v Únii si zaisťovali zdroje spojovacích materiálov čínskeho pôvodu od malajzijských vývozcov, ktorí nespolupracovali počas tohto prešetrovania. Tieto informácie boli overené porovnaním s malajzijskými obchodnými databázami, z ktorého vyplynulo, že prinajmenšom niektoré zo spojovacích materiálov vyvážaných týmito nespolupracujúcimi spoločnosťami boli skutočne vyrobené v Číne.

               (32)

               Okrem toho, ako sa uvádza v odôvodneniach 52 až 58, sa zistilo, že niekoľko spolupracujúcich malajzijských výrobcov poskytlo zavádzajúce informácie, najmä pokiaľ ide o vzťah s čínskymi výrobcami, dovoz hotových výrobkov z Číny a o pôvod dovozu výrobku, ktorý je predmetom prešetrovania, do Únie. O niektorých z nich sa zistilo, že dovážali do Únie spojovacie materiály zo železa alebo ocele čínskeho pôvodu. To sa potvrdilo aj zisteniami týkajúcimi sa zmeny v štruktúre obchodu uvedenej v odôvodnení 29.

               (33)

               V roku 2009 Európsky úrad pre boj proti podvodom (OLAF) začal prešetrovanie údajnej prekládky toho istého výrobku cez Malajziu. Okrem toho sa prešetrovaním ukázalo, že malajzijské orgány v tom istom čase uskutočnili prešetrovanie údajných praktík obchádzania a dospeli k záveru, že viaceré spoločnosti, najmä obchodníci, sa dopustili podvodu falšovaním pôvodu určitých spojovacích materiálov zo železa alebo ocele dovážaných z ČĽR do Malajzie, keď výrobok opätovne vyvážali.

               (34)

               Existencia prekládok výrobkov čínskeho pôvodu cez Malajziu sa preto potvrdila.

               (35)

               Jedna prešetrovaná spoločnosť nevyrábala spojovacie materiály zo surovín (t. j. valcovaného drôtu), ale dokončovala spojovacie materiály z polotovarov (t. j. valcovaného drôtu, ktorý bol narezaný a opatrený hlavou, ktorý ale nebol ešte opatrený závitom, tepelne spracovaný alebo pokovaný). Táto spoločnosť však nevyvážala počas OP. Ďalšia spoločnosť vyrábala spojovacie materiály prevažne z valcovaného drôtu, ale niektoré tiež z polotovarov. V prípade tejto spoločnosti sa stanovilo, že nedošlo k žiadnemu obchádzaniu vzhľadom na ustanovenia stanovené v článku 13 ods. 2 základného nariadenia, ako sa podrobnejšie rozvádza v odôvodneniach 62 a 63.

         2.7.   Neexistencia dostatočného dôvodu alebo hospodárskeho opodstatnenia okrem uloženia antidumpingového cla

               (36)

               Prešetrovaním sa nezistil žiadny iný dostatočný dôvod ani hospodárske odôvodnenie na prekládky ako obchádzanie platných opatrení vzťahujúcich sa na určité spojovacie materiály zo železa alebo ocele s pôvodom v Číne. Nezistili sa žiadne iné skutočnosti než clo, ktoré by sa mohli považovať za vyrovnanie nákladov na prekládku, najmä pokiaľ ide o prepravu a opatovné naloženie príslušného výrobku z ČĽR cez Malajziu.

         2.8.   Oslabovanie nápravných účinkov antidumpingového cla

               (37)

               S cieľom posúdiť, či dovážané výrobky oslabili z hľadiska množstva a ceny nápravné účinky platných opatrení vzťahujúcich sa na dovoz určitých spojovacích materiálov zo železa alebo ocele s pôvodom v Číne, použili sa overené údaje od spolupracujúcich vyvážajúcich výrobcov a údaje databázy Comext ako najlepšie dostupné údaje týkajúce sa množstva a cien vývozu realizovaného nespolupracujúcimi spoločnosťami. Ceny, ktoré boli takto určené, sa porovnali s úrovňou odstránenia ujmy stanovenou pre výrobcov z Únie v odôvodnení 226 pôvodného nariadenia.

               (38)

               Nárast dovozu z Malajzie sa považoval za významný z hľadiska množstva. Zo spotreby v Únii odhadnutej v OP sa vyvodili podobné údaje o významnosti tohto dovozu. Z porovnania úrovne odstránenia ujmy stanovenej v pôvodnom nariadení s váženou priemernou vývoznou cenou vyplynulo, že dochádzalo k závažnému predaju pod cenu. Dospelo sa preto k záveru, že nápravné účinky platných opatrení sú oslabené ako z hľadiska množstva, tak aj z hľadiska ceny.

         2.9.   Dôkaz o dumpingu

               (39)

               Napokon sa v súlade s článkom 13 ods. 1 a 2 základného nariadenia skúmalo, či existovali dôkazy o existencii dumpingu vo vzťahu k normálnej hodnote, ktorá bola predtým stanovená pre podobné výrobky.

               (40)

               V pôvodnom nariadení bola normálna hodnota stanovená na základe cien v Indii, ktorá bola v uvedenom prešetrovaní určená ako vhodná analogická krajina s trhovým hospodárstvom pre ČĽR. Pokladalo sa za vhodné použiť normálnu hodnotu stanovenú už predtým v súlade s článkom 13 ods. 1 základného nariadenia.

               (41)

               Významnú časť malajzijského dovozu zabezpečovali nespolupracujúci vývozcovia alebo spolupracujúci vývozcovia, ktorý poskytli zavádzajúce informácie. Z tohto dôvodu sa na účely stanovenia vývozných cien z Malajzie rozhodlo vyvodiť ich z dostupných skutočností, t. j. z priemernej vývoznej ceny určitých spojovacích materiálov zo železa alebo ocele počas OP, ako je zaznamenané v databáze Comext.

               (42)

               Na účely objektívneho porovnania normálnej hodnoty s vývoznou cenou sa vo forme úprav primerane zohľadnili rozdiely ovplyvňujúce ceny a cenovú porovnateľnosť v súlade s článkom 2 ods. 10 základného nariadenia. Na základe priemerných nákladov spolupracujúcich malajzijských výrobcov/vývozcov počas OP sa preto zohľadnili rozdiely v nepriamych daniach a v dopravných a poistných nákladoch.

               (43)

               V súlade s článkom 2 ods. 11 a 12 základného nariadenia sa dumping vypočítal porovnaním váženého priemeru normálnej hodnoty stanovenej v rámci pôvodného prešetrovania s váženým priemerom vývozných cien počas OP, vyjadrený ako percentuálny podiel ceny CIF na hranici Únie, clo nezaplatené.

               (44)

               Z porovnania váženej priemernej normálnej hodnoty s takto určenými váženými priemernými vývoznými cenami vyplynul dumping.

         3.   OPATRENIA

               (45)

               Na základe uvedeného sa dospelo k záveru, že konečné antidumpingové clo uložené na dovoz určitých spojovacích materiálov zo železa alebo ocele s pôvodom v ČĽR sa obchádzalo prostredníctvom prekládky cez Malajziu podľa článku 13 ods. 1 základného nariadenia.

               (46)

               V súlade s článkom 13 ods. 1 prvou vetou základného nariadenia by sa preto platné opatrenia na dovoz príslušného výrobku s pôvodom v PRC mali rozšíriť na dovoz toho istého výrobku zasielaného cez Malajziu bez ohľadu na to, či je deklarovaný ako výrobok s pôvodom v Malajzii, alebo nie.

               (47)

               Najmä vzhľadom na nízku úroveň spolupráce čínskych vyvážajúcich výrobcov by opatrením, ktorého rozsah pôsobnosti sa má rozšíriť, malo byť opatrenie stanovené v článku 1 ods. 2 nariadenia (ES) č. 91/2009 pre „všetky ostatné spoločnosti“, t. j. konečné antidumpingové clo vo výške 85 % uplatniteľné na čistú franko cenu na hranici Únie, clo nezaplatené.

               (48)

               V súlade s článkom 13 ods. 3 a článkom 14 ods. 5 základného nariadenia, podľa ktorých sa všetky rozšírené opatrenia majú uplatňovať na výrobky, ktoré boli pri dovoze do Únie zaregistrované v súlade s nariadením o začatí prešetrovania, by sa z registrovaného dovozu určitých spojovacích materiálov zo železa alebo ocele zasielaných z Malajzie malo vybrať clo.

         4.   ŽIADOSTI O OSLOBODENIE

               (49)

               Devätnásť spolupracujúcich spoločností v Malajzii, ktoré predložili vyplnený dotazník, požiadalo v súlade s článkom 13 ods. 4 základného nariadenia o oslobodenie od možných rozšírených opatrení.

               (50)

               Ako sa vysvetlilo v odôvodnení 16, jedna z týchto spoločností následne ukončila spoluprácu a stiahla žiadosť o oslobodenie.

               (51)

               Zistilo sa, že dve spoločnosti nevyvážali daný výrobok počas OP a o povahe ich činnosti nemožno vyvodiť žiadne závery. Týmto spoločnostiam preto nebolo možné udeliť v tomto štádiu oslobodenie. Ak by sa však po rozšírení platných antidumpingových opatrení zdalo, že sú splnené podmienky uvedené v článku 11 ods. 4 a v článku 13 ods. 4 základného nariadenia, obe spoločnosti môžu požiadať o prehodnotenie ich situácie.

               (52)

               Keďže výrobné odvetvie Únie nepodalo žiadosť o vykonávanie registrácie, jedna z týchto spoločností vzniesla otázku, či bol dodržaný článok 14 ods. 5 druhá veta základného nariadenia vzhľadom na to, že registrácia dovozu bola nariadená v pôvodnom nariadení. Tu však išlo o prešetrovanie obchádzania, ktoré Komisia začala z úradnej moci na základe článku 13 ods. 3 v spojení s článkom 14 ods. 5 prvou vetou základného nariadenia. V tomto prípade preto článok 14 ods. 5 druhá veta základného nariadenia nie je relevantná. Akýmkoľvek iným výkladom by sa zmaril zamýšľaný účinok článku 13 ods. 3 základného ustanovenia, v ktorom sa ustanovuje, že Komisia môže z úradnej moci prešetriť možné obchádzanie.

               (53)

               Tá istá spoločnosť ďalej tvrdila, že porada s poradným výborom podľa článku 14 ods. 5 prvej vety základného nariadenia by sa neuskutočnila. V súlade s článkom 13 ods. 3 a článkom 14 ods. 5 základného nariadenia bolo prešetrovanie začaté Komisiou po porade s poradným výborom napriek tomu, že to nie je výslovne uvedené v nariadení o začatí prešetrovania.

               (54)

               Zistilo sa, že sedem spoločností poskytlo nepravdivé alebo zavádzajúce informácie. V súlade s článkom 18 ods. 4 základného nariadenia boli tieto spoločnosti informované o zámere nezohľadňovať nimi predložené informácie a bola im udelená lehota na predloženie ďalších vysvetlení.

               (55)

               Ďalšie vysvetlenia týchto spoločností neboli dostatočné na to, aby došlo k zmene záveru, že tieto spoločnosti nepriaznivo ovplyvňovali prešetrovanie. Preto sa v súlade s článkom 18 ods. 1 základného nariadenia zistenia týkajúce sa týchto spoločností zakladali na dostupných skutočnostiach.

               (56)

               Zistilo sa, že dve z týchto siedmich spoločností zatajili dovoz hotových výrobkov z ČĽR. Jedna z týchto spoločností tiež sfalšovala faktúry. Ukázalo sa, že s touto spoločnosťou je prepojená ďalšia spoločnosť v Malajzii, ktorá vyrába a vyváža spojovacie materiály a ktorá požiadala o oslobodenie.

               (57)

               Zistilo sa, že ďalšie dve spoločnosti zatajili svoj vzťah s čínskym výrobcom určitých spojovacích materiálov zo železa alebo ocele.

               (58)

               Ďalej sa zistilo, že dve ďalšie spoločnosti zatajili svoj vzájomný vzťah, pričom nemali výrobnú kapacitu na výrobu vyvážaného tovaru a bránili v prešetrovaní tým, že neposkytli potrebné informácie.

               (59)

               Vzhľadom na uvedené zistenia týkajúce sa zmeny štruktúry obchodu a prekládky, ako sa uvádza v odôvodneniach 22 až 34 a vzhľadom na povahu zavádzajúcich informácií, ako sa uvádza v odôvodneniach 56 až 58, nebolo možné udeliť v súlade s článkom 13 ods. 4 základného nariadenia oslobodenie, o ktoré požiadalo týchto sedem spoločností.

               (60)

               Jedna spoločnosť nebola schopná ukázať žiadne zariadenie na výrobu spojovacích materiálov a odmietla prístup k jej účtovným záznamom. Okrem toho sa zistili dôkazy svedčiace o prekládke počas OP. Preto nebolo možné udeliť v súlade s článkom 13 ods. 4 základného nariadenia oslobodenie.

               (61)

               Zistilo sa, že zvyšných osem malajzijských vyvážajúcich výrobcov nebolo zapojených do obchádzania a týmto výrobcom preto možno udeliť oslobodenie.

               (62)

               Jedna z týchto ôsmich spoločností bola založená po uložení platných opatrení svojou čínskou materskou spoločnosťou, na ktorú sa vzťahujú tieto opatrenia. Čínska materská spoločnosť postupne premiestnila časť svojho strojového zariadenia do Malajzie s cieľom vyvážať na trh EÚ cez Malajziu. V počiatočnej fáze spoločnosť vyrábala niektoré spojovacie materiály z polotovarov, ktoré jej zasielala čínska materská spoločnosť na dokončenie. V neskoršej fáze, ale stále počas OP, keď sa premiestnilo viac strojového zariadenia, spojovacie materiály sa vyrábali hlavne zo suroviny, t. j. oceľového valcovaného drôtu, taktiež zasielaného jej čínskou materskou spoločnosťou.

               (63)

               Pôvodne sa uvažovalo o tom, že tejto spoločnosti by sa malo odmietnuť udeliť oslobodenie. Vzhľadom na pripomienky predložené po poskytnutí informácií, medzi inými vzhľadom na hodnotu pridanú k výrobku v Malajzii, dospelo sa k záveru, že spoločnosť nebola zapojená do obchádzania. Preto tejto spoločnosti možno udeliť oslobodenie.

               (64)

               Ďalšia z týchto ôsmich spoločností je tiež prepojená so spoločnosťou v ČĽR, na ktorú sa vzťahujú pôvodné opatrenia. Táto malajzijská spoločnosť však bola založená v roku 1998 taiwanskými majiteľmi, ktorí založili dcérsku spoločnosť v ČĽR len v neskoršej fáze, stále však pred nadobudnutím účinnosti platných opatrení. Neexistujú žiadne dôkazy o tom, že tento vzťah vznikol alebo slúžil na účely obchádzania platných opatrení na dovoz s pôvodom v ČĽR v zmysle článku 13 ods. 4 základného nariadenia.

               (65)

               Dospelo sa k záveru, že v tomto prípade sú na zabezpečenie riadneho uplatňovania týchto oslobodení potrebné osobitné opatrenia. Medzi tieto osobitné opatrenia patrí požiadavka predložiť platnú obchodnú faktúru colným orgánom členských štátov, ktorá musí zodpovedať požiadavkám stanoveným v prílohe k tomuto nariadeniu. Na dovoz, ku ktorému takáto faktúra nie je priložená, sa uplatňuje rozšírené antidumpingové clo.

               (66)

               Ostatní výrobcovia, ktorí sa neprihlásili v tomto konaní a nevyvážali výrobok, ktorý je predmetom prešetrovania, počas OP, ktorí majú v úmysle podať žiadosť o oslobodenie z rozšíreného antidumpingového cla podľa článku 11 ods. 4 a v článku 13 ods. 4 základného nariadenia, budú musieť vyplniť dotazník, aby Komisia mohla takúto žiadosť posúdiť. Komisia zvyčajne vykoná aj overovaciu návštevu priamo na mieste. Za predpokladu, že podmienky stanovené v článku 11 ods. 4 a v článku 13 ods. 4 základného nariadenia sú splnené, oslobodenie možno udeliť.

               (67)

               Tam, kde je oslobodenie oprávnené, navrhne Komisia po porade s poradným výborom primeranú zmenu a doplnenie tohto nariadenia. Každé udelené oslobodenie sa bude následne monitorovať, aby sa zabezpečil súlad s podmienkami, ktoré sú v ňom stanovené.

         5.   ZVEREJNENIE

               (68)

               Všetky zainteresované strany boli informované o hlavných skutočnostiach a úvahách, na základe ktorých sa dospelo k uvedeným záverom, a boli vyzvané, aby sa k nim vyjadrili. Ústne a písomné pripomienky predložené stranami sa posúdili. S výnimkou pripomienok predložených jednou spoločnosťou, ako sa uvádza v odôvodneniach 62 a 63, žiadny z predložených argumentov nedal podnet na zmenu konečných zistení,

         PRIJALA TOTO NARIADENIE:
   Článok 1
   1.   Konečné antidumpingové clo uplatniteľné na „všetky ostatné spoločnosti“ uložené článkom 1 ods. 2 nariadenia (ES) č. 91/2009 na dovoz určitých spojovacích materiálov zo železa a ocele iných ako z nehrdzavejúcej ocele, t. j. skrutiek do dreva [okrem vrtúľ (do podvalov)], samorezných skrutiek, ostatných skrutiek a svorníkov s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm, a okrem skrutiek a svorníkov na upevňovanie konštrukčných materiálov železničných tratí) a podložiek s pôvodom v Čínskej ľudovej republike sa týmto rozširuje na dovoz určitých spojovacích materiálov zo železa a ocele iných ako z nehrdzavejúcej ocele, t. j. skrutiek do dreva [okrem vrtúľ (do podvalov)], samorezných skrutiek, ostatných skrutiek a svorníkov s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm, a okrem skrutiek a svorníkov na upevňovanie konštrukčných materiálov železničných tratí) a podložiek zasielaných z Malajzie bez ohľadu na to, či sú deklarované ako výrobky s pôvodom v Malajzii alebo nie, ktoré sú v súčasnosti zaradené do kódov KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 a ex 7318 22 00 (kódy TARIC 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 a 7318220095), okrem spojovacích materiálov vyrábaných týmito spoločnosťami:

               Spoločnosť

                  Doplnkový kód TARIC

               Acku Metal Industries (M) Sdn. Bhd

               B123

               Chin Well Fasteners Company Sdn. Bhd

               B124

               Jinfast Industries Sdn. Bhd

               B125

               Power Steel and Electroplating Sdn. Bhd

               B126

               Sofasco Industries (M) Sdn. Bhd

               B127

               Tigges Fastener Technology (M) Sdn. Bhd

               B128

               TI Metal Forgings Sdn. Bhd

               B129

               United Bolt and Nut Sdn. Bhd

               B130

         2.   Uplatnenie oslobodení udelených spoločnostiam výslovne uvedeným v odseku 1 tohto článku alebo schváleným Komisiou v súlade s článkom 2 ods. 2 je podmienené predložením platnej obchodnej faktúry, ktorá spĺňa požiadavky stanovené v prílohe, colným orgánom členských štátov. Ak sa takáto faktúra nepredloží, uplatňuje sa antidumpingové clo uložené podľa odseku 1 tohto článku.
   3.   Clo rozšírené odsekom 1 tohto článku sa vyberá za dovoz zasielaný z Malajzie bez ohľadu na to, či má, alebo nemá deklarovaný pôvod v Malajzii, registrovaný v súlade s článkom 2 nariadenia (EÚ) č. 966/2010 a s článkom 13 ods. 3 a s článkom 14 ods. 5 nariadenia (ES) č. 1225/2009, s výnimkou dovozu výrobkov, ktoré vyrábajú spoločnosti uvedené v odseku 1.
   4.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   1.   Žiadosti o oslobodenie od cla rozšíreného článkom 1 sa podávajú písomne v jednom z úradných jazykov Európskej únie a musia byť podpísané osobou oprávnenou zastupovať subjekt žiadajúci o oslobodenie. Žiadosť sa musí zaslať na túto adresu:

               European Commission

               Directorate-General for Trade

               Directorate H

               Office: N-105 04/92

               1049 Brussels

               Belgium

               Fax +32 22956505

         2.   Komisia môže v súlade s článkom 13 ods. 4 nariadenia (ES) č. 1225/2009, po porade s poradným výborom, povoliť formou rozhodnutia oslobodenie dovozu od cla rozšíreného článkom 1 v prípade spoločností, ktoré neobchádzajú antidumpingové opatrenia uložené nariadením (ES) č. 91/2009.
   Článok 3
   Colným úradom sa týmto nariaďuje, aby ukončili registráciu dovozu zavedenú v súlade s článkom 2 nariadenia (EÚ) č. 966/2010.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2011

            Za Radu

            predseda

         M. DOWGIELEWICZ

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 29, 31.1.2009, s. 1.

      (3)  Ú. v. EÚ L 282, 28.10.2010, s. 29.

      PRÍLOHA
      Platná obchodná faktúra uvedená v článku 1 ods. 2 musí obsahovať vyhlásenie podpísané zástupcom subjektu, ktorý obchodnú faktúru vystavuje, v tomto znení:

                  1.

                  Meno a funkcia zástupcu subjektu, ktorý obchodnú faktúru vystavuje.

                  2.

                  Toto vyhlásenie: „Ja, podpísaný(-á), potvrdzujem, že (objem) [príslušný výrobok] predávaného na vývoz do Európskej únie, na ktorý sa vzťahuje táto faktúra, bol vyrobený (názov a adresa spoločnosti) (doplnkový kód TARIC) v (príslušná krajina). Vyhlasujem, že informácie uvedené v tejto faktúre sú úplné a správne.“

                  3.

                  Dátum a podpis.


title: Vykonávacie nariadenie Komisie (EÚ) č. 938/2012 z  12. októbra 2012 , ktorým sa na účtovný rok EPZF 2013 stanovujú úrokové sadzby, ktoré sa majú použiť na výpočet nákladov na financovanie intervenčných opatrení vo forme nákupu, skladovania a predaja zásob

text:
               13.10.2012

               SK

               Úradný vestník Európskej únie

               L 280/3

         VYKONÁVACIE NARIADENIE KOMISIE (EÚ) č. 938/2012
   z 12. októbra 2012,
   ktorým sa na účtovný rok EPZF 2013 stanovujú úrokové sadzby, ktoré sa majú použiť na výpočet nákladov na financovanie intervenčných opatrení vo forme nákupu, skladovania a predaja zásob
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä jeho článok 3 ods. 3,
   keďže:

               (1)

               V článku 4 ods. 1 písm. a) nariadenia Komisie (ES) č. 884/2006 z 21. júna 2006 o pravidlách uplatňovania nariadenia Rady (ES) č. 1290/2005, pokiaľ ide o financovanie intervenčných opatrení vo forme verejného skladovania Európskym poľnohospodárskym záručným fondom (EPZF) a zaúčtovanie operácií verejného skladovania platobnými agentúrami členských štátov (2), sa ustanovuje, že výdavky týkajúce sa finančných nákladov vynaložených členskými štátmi pri mobilizovaní finančných prostriedkov na nákup produktov sa určujú podľa podmienok vymedzených v prílohe IV k uvedenému nariadeniu.

               (2)

               Podľa bodu I.1 prvého odseku prílohy IV k nariadeniu (ES) č. 884/2006 sa predmetné finančné náklady vypočítajú na základe jednotnej úrokovej sadzby pre Úniu, ktorú stanovuje Komisia na začiatku každého účtovného roku. Táto úroková sadzba zodpovedá priemeru termínovaných trojmesačných a dvanásťmesačných sadzieb Euribor zistených počas šiestich mesiacov pred oznámením členských štátov podľa bodu I.2 prvého pododseku prílohy IV k uvedenému nariadeniu s príslušným tretinovým a dvojtretinovým vyvážením. Táto sadzba sa musí stanoviť na začiatku každého účtovného roku Európskeho poľnohospodárskeho záručného fondu (EPZF).

               (3)

               Pokiaľ je však úroková sadzba oznámená členským štátom nižšia ako jednotná úroková sadzba stanovená pre Úniu, v súlade s bodom I.2 druhým pododsekom prílohy IV k nariadeniu (ES) č. 884/2006 sa pre príslušný štát stanoví úroková sadzba na úrovni oznámenej sadzby.

               (4)

               Okrem toho v súlade s bodom I.2 tretím pododsekom prílohy IV k nariadeniu (ES) č. 884/2006 v prípade, že členský štát nezašle oznámenie vo forme a v lehote uvedenej v bode I.2 prvom pododseku uvedenej prílohy IV, úroková sadzba znášaná týmto členským štátom sa považuje za 0 %. Ak členský štát vyhlási, že neznášal žiadne úrokové náklady, pretože nemal počas referenčného obdobia vo verejných skladoch poľnohospodárske produkty, na tento členský štát sa uplatňuje jednotná úroková sadzba stanovená Komisiou. Rakúsko, Bulharsko, Česká republika, Dánsko, Estónsko, Grécko, Španielsko, Taliansko, Cyprus, Lotyšsko, Luxembursko, Malta, Poľsko, Portugalsko Rumunsko, Slovinsko a Slovensko vyhlásili, že neniesli žiadne úrokové náklady, pretože nemali počas referenčného obdobia vo verejných skladoch žiadne poľnohospodárske produkty.

               (5)

               Vzhľadom na oznámenia členských štátov Komisii a so zreteľom na rôzne faktory treba určiť úrokové sadzby uplatniteľné na účtovný rok EPZF 2013.

               (6)

               Opatrenia stanovené v tomto nariadení sú v súlade so stanoviskom Výboru poľnohospodárskych fondov,

         PRIJALA TOTO NARIADENIE:
   Článok 1
   Na výdavky týkajúce sa finančných nákladov vynaložených členskými štátmi pri mobilizovaní finančných prostriedkov na nákup intervenčných produktov, vynaložených v účtovnom roku 2013 z Európskeho poľnohospodárskeho záručného fondu (EPZF), sa úrokové sadzby uvedené v prílohe IV k nariadeniu (ES) č. 884/2006 v súlade s článkom 4 ods. 1 písm. a) uvedeného nariadenia stanovujú takto:

               a)

               0,2 % v prípade osobitnej úrokovej sadzby uplatniteľnej vo Fínsku;

               b)

               0,3 % v prípade osobitnej úrokovej sadzby uplatniteľnej v Nemecku;

               c)

               0,5 % v prípade osobitnej úrokovej sadzby uplatniteľnej v Spojenom kráľovstve a Írsku;

               d)

               0,9 % v prípade osobitnej úrokovej sadzby uplatniteľnej v Belgicku;

               e)

               1,0 % v prípade jednotnej úrokovej sadzby pre Úniu uplatniteľnej v ostatných členských štátoch.

         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. októbra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 209, 11.8.2005, s. 1.

      (2)  Ú. v. EÚ L 171, 23.6.2006, s. 35.


title: Vykonávacie nariadenie Komisie (EÚ) 2016/39 zo 14. januára 2016, ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Mexika v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou (Text s významom pre EHP)

text:
               16.1.2016

               SK

               Úradný vestník Európskej únie

               L 11/3

         VYKONÁVACIE NARIADENIE KOMISIE (EÚ) 2016/39
   zo 14. januára 2016,
   ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Mexika v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   keďže:

               (1)

               V nariadení Komisie (ES) č. 798/2008 (2) sa stanovujú požiadavky na veterinárne osvedčovanie vzťahujúce sa na dovoz hydiny a výrobkov z hydiny (ďalej len „komodity“) do Únie a ich prepravu cez jej územie vrátane skladovania počas prepravy. Stanovuje sa v ňom, že tieto komodity možno do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

               (2)

               V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za územie bez výskytu vysokopatogénnej vtáčej chrípky (HPAI).

               (3)

               Mexiko je uvedené v časti 1 prílohy I k nariadeniu (ES) č. 798/2008 ako tretia krajina, z ktorej možno do Únie dovážať alebo cez jej územie prevážať vajcia bez obsahu špecifikovaných patogénov (vajcia SPF) a výrobky z vajec.

               (4)

               V nadväznosti na výskyt ohnísk HPAI podtypu H7N3 na mexickom území v januári 2013 bolo vykonávacím nariadením Komisie (EÚ) č. 437/2013 zakázané dovážať výrobky z vajec do Únie alebo ich prepravovať cez jej územie (3).

               (5)

               Posledný výskyt ohniska uvedenej HPAI bol potvrdený začiatkom marca 2015.

               (6)

               Mexiko predložilo 8. mája 2015 informácie o svojej situácii, pokiaľ ide o HPAI. Mexiko uplatnilo politiku likvidácie zvierat a vykonáva dohľad nad vtáčou chrípkou. Neodhalilo žiadnu ďalšiu cirkuláciu vírusu.

               (7)

               Uvedené informácie boli vyhodnotené Komisiou. Na základe uvedeného hodnotenia a záruk, ktoré poskytlo Mexiko, útvary Komisie dospeli k záveru, že dovoz výrobkov z vajec do Únie alebo ich preprava cez jej územie by sa mali opäť povoliť z celého územia Mexika.

               (8)

               Zápis týkajúci sa Mexika v časti 1 prílohy I k nariadeniu (ES) č. 798/2008 by sa preto mal zodpovedajúcim spôsobom zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2016

            Za Komisiu

            predseda

         Jean-Claude JUNCKER

      (1)  Ú. v. ES L 18, 23.1.2003, s. 11.

      (2)  V nariadení Komisie (ES) č. 798/2008 z 8. augusta 2008 sa stanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

      (3)  Vykonávacie nariadenie Komisie (EÚ) č. 437/2013 z 8. mája 2013, ktorým sa mení nariadenie (ES) č. 798/2008, pokiaľ ide o položku týkajúcu sa Mexika v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity. (Ú. v. EÚ L 129, 14.5.2013, s. 25).

      PRÍLOHA
      V časti 1 prílohy I k nariadeniu (ES) č. 798/2008 sa položka týkajúca sa Mexika nahrádza takto:

                     Kód ISO a názov tretej krajiny alebo územia

                     Kód tretej krajiny, územia, oblasti alebo jednotky

                     Opis tretej krajiny, územia, oblasti alebo jednotky

                     Veterinárny certifikát

                     Osobitné podmienky

                     Osobitné podmienky

                     Status dohľadu nad vtáčou chrípkou

                     Status očkovania proti vtáčej chrípke

                     Status kontroly salmonely

                     Vzor(-y)

                     Ďalšie záruky

                     Dátum ukončenia (1)

                     Dátum začatia (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „MX – Mexiko

                     MX-0

                     celá krajina

                     SPF

                     EP

                     5. februára 2016“


title: Vykonávacie nariadenie Komisie (EÚ) č. 19/2012 z  11. januára 2012 , ktorým sa stanovuje percento prijatia pre vydávanie vývozných povolení, zamietnutie žiadostí o vývozné povolenia a ktorým sa pozastavuje podávanie žiadostí o vývozné povolenia na cukor mimo kvóty

text:
               12.1.2012

               SK

               Úradný vestník Európskej únie

               L 8/34

         VYKONÁVACIE NARIADENIE KOMISIE (EÚ) č. 19/2012
   z 11. januára 2012,
   ktorým sa stanovuje percento prijatia pre vydávanie vývozných povolení, zamietnutie žiadostí o vývozné povolenia a ktorým sa pozastavuje podávanie žiadostí o vývozné povolenia na cukor mimo kvóty
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 7e v spojení s jeho článkom 9 ods. 1,
   keďže:

               (1)

               V súlade s článkom 61 prvým pododsekom písm. d) nariadenia (ES) č. 1234/2007 sa množstvo cukru, ktoré sa v priebehu hospodárskeho roku vyrobí nad kvótu uvedenú v článku 56 uvedeného nariadenia, môže vyviezť len v rozsahu množstvového limitu stanoveného Komisiou.

               (2)

               Vo vykonávacom nariadení Komisie (EÚ) č. 372/2011 z 15. apríla 2011, ktorým sa stanovuje množstvový limit na vývoz cukru a izoglukózy mimo kvóty do konca hospodárskeho roku 2011/2012 (3), sa stanovujú spomínané množstvové limity.

               (3)

               Množstvá cukru, na ktoré sa vzťahujú žiadosti o vývozné povolenia, presahujú množstvové limity stanovené podľa nariadenia (EÚ) č. 372/2011. Malo by sa preto stanoviť percento prijatia pre množstvá, o ktoré sa žiadalo od 2. do 6. januára 2012. Všetky žiadosti o vývozné povolenia na cukor podané po 6. januári 2012 by sa preto mali zamietnuť a podávanie žiadostí o vývozné povolenia by sa malo pozastaviť,

         PRIJALA TOTO NARIADENIE:
   Článok 1
   1.   Vývozné povolenia na cukor mimo kvóty, o ktoré sa požiadalo od 2. do 6. januára 2012, sa vydajú na požadované množstvá vynásobené percentom prijatia 38,474060 %.
   2.   Žiadosti o vývozné povolenia na cukor mimo kvóty podané 9., 10., 11., 12. a 13. januára 2012 sa zamietajú.
   3.   Podávanie žiadostí o vývozné povolenia na cukor mimo kvóty sa pozastavuje od 16. januára 2012 do 30. septembra 2012.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. januára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 102, 16.4.2011, s. 8.


title: Vykonávacie nariadenie Komisie (EÚ) 2015/480 z  20. marca 2015 , ktorým sa dvestodvadsiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida

text:
               21.3.2015

               SK

               Úradný vestník Európskej únie

               L 77/1

         VYKONÁVACIE NARIADENIE KOMISIE (EÚ) 2015/480
   z 20. marca 2015,
   ktorým sa dvestodvadsiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida (1), a najmä na jeho článok 7 ods. 1 písm. a) a článok 7a ods. 1 a 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 13. marca 2015 sankčný výbor Bezpečnostnej rady OSN rozhodol o pridaní troch fyzických osôb a jedného subjektu do zoznamu sankčného výboru pre al Káidu, v ktorom sú uvedené osoby, skupiny a subjekty, na ktoré by sa malo vzťahovať zmrazenie finančných prostriedkov a hospodárskych zdrojov. 16. marca 2015 sankčný výbor Bezpečnostnej rady OSN rozhodol o vymazaní štyroch osôb zo zoznamu. Okrem toho 19. februára 2015 sankčný výbor Bezpečnostnej rady OSN rozhodol o zmenení jedného záznamu v tomto zozname.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2015

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpis „Fyzické osoby“ sa dopĺňajú tieto záznamy:

                              a)

                                 „Angga Dimas Pershada [alias a) Angga Dimas Persada; b) Angga Dimas Persadha; c) Angga Dimas Prasondha]. Titul: Generálny tajomník (v polovici roka 2014). Dátum narodenia: 4.3.1985. Miesto narodenia: Jakarta, Indonézia. Štátna príslušnosť: Indonézia. Číslo cestovného pasu: Indonézsky cestovný pas číslo W344982 (vydaný na meno Angga Dimas Peshada). Ďalšie informácie: a) člen organizácie Jemaah Islamiyah; b) vodca organizácie Hilal Ahmar Society Indonesia (HASI). Dátum zaradenia do zoznamu v zmysle článku 2a ods. 4 písm. b): 13.3.2015.“

                              b)

                                 „Bambang Sukirno [alias a) Pak Zahra; b) Abu Zahra]. Dátum narodenia: 5.4.1975. Miesto narodenia: Indonézia. Štátna príslušnosť: Indonézia. Číslo cestovného pasu: Indonézsky cestovný pas č. A2062513. Ďalšie informácie: Vysoký predstaviteľ organizácie Jemaah Islamiyah, ktorý zastával vedúce pozície v organizácii Hilal Ahmar Society Indonesia (HASI). Dátum zaradenia do zoznamu v zmysle článku 2a ods. 4 písm. b): 13.3.2015.“

                              c)

                                 „Wiji Joko Santoso [alias a) Wijijoko Santoso; b) Abu Seif al-Jawi; c) Abu Seif]. Dátum narodenia: 14.7.1975. Miesto narodenia: Rembang, Jawa Tengah, Indonézia. Štátna príslušnosť: Indonézia. Číslo cestovného pasu: Indonézsky cestovný pas č. A2823222 (vydaný 28.5.2012 na meno Wiji Joko Santoso, platný do 28.5.2017). Ďalšie informácie: Vedúci divízie zahraničných vecí organizácie Jemaah Islamiyah. Dátum zaradenia do zoznamu v zmysle článku 2a ods. 4 písm. b): 13.3.2015.“

                  2.

                  Pod nadpis „Právnické osoby, skupiny a subjekty“ sa dopĺňa tento záznam:
                  „Hilal Ahmar Society Indonesia (HASI) [alias a) Yayasan Hilal Ahmar; b) Indonesia Hilal Ahmar Society for Syria]. Ďalšie informácie: a) údajne humanitárne krídlo organizácie Jemaah Islamiyah; b) pôsobí v mestách Lampung, Jakarta, Semarang, Yogyakarta, Solo, Surabaya a Makassar, Indonézia; c) nie je spojená s humanitárnou skupinou Medzinárodnej federácie spoločností Červeného kríža a Červeného polmesiaca (MFS ČK/ČP). Dátum zaradenia do zoznamu v zmysle článku 2a ods. 4 písm. b): 13.3.2015.“

                  3.

                  Pod nadpisom „Fyzické osoby“ sa vypúšťajú tieto záznamy:

                              a)

                                 „Mustafa Mohamed Fadhil [alias a) Al Masri, Abd Al Wakil; b) Ali, Hassan; c) Anis, Abu; d) Elbishy, Moustafa Ali; e) Fadil, Mustafa Muhamad; f) Fazul, Mustafa; g) Mohammed, Mustafa; h) Mustafa Ali Elbishy; i) Al-Nubi; Abu, j) Hussein; k) Jihad, Abu; l) Khalid; m) Man, Nu; n) Yussrr, Abu]. Dátum narodenia: a) 23.6.1976; b) 1.1.1976. Miesto narodenia: Káhira, Egypt. Štátna príslušnosť: Keňa. Národné identifikačné číslo: 12773667 (kenský preukaz totožnosti); sériové č. 201735161. Dátum zaradenia do zoznamu v zmysle článku 2a ods. 4 písm. b): 17.10.2001.“

                              b)

                                 „Ahmed Mohammed Hamed Ali [alias a) Abdurehman, Ahmed Mohammed; b) Ahmed Hamed; c) Ali, Ahmed Mohammed; d) Ali, Hamed; e) Hemed, Ahmed; f) Shieb, Ahmed; g) Abu Fatima; h) Abu Islam; i) Abu Khadiijah; j) Ahmed The Egyptian; k) Ahmed, Ahmed; l) Al-Masri, Ahmad; m) Al-Surir, Abu Islam; n) Shuaib]. Dátum narodenia: 13.1.1967. Miesto narodenia: Badari, Asyout, Egypt. Štátna príslušnosť: Egypt. Ďalšie informácie: Afganistan. Dátum zaradenia do zoznamu v zmysle článku 2a ods. 4 písm. b): 17.10.2001.“

                              c)

                                 „Said Ali Al-Shihri [alias a) Sa'id Ali Jabir al-Kathim al-Shihri; b) Said Ali Al Shahri; c) Said Ali Jaber Al Khasaam Al Shahri; d) Said Ali Jaber Al Khassam; e) Abu-Sayyaf; f) Abu-Sufyan al-Azidi; g) Abu-Sayyaf al-Shihri; h) Abu Sufian Kadhdhaab Matrook; i) Salahm; j) Salah Abu Sufyan; k) Salah al-Din; l) Abu Osama; m) Abu Sulaiman; n) Nur al-Din Afghani Azibk; o) Alahhaddm; p) Akhdam; q) Abu Sufian Al Azadi; r) Abu Asmaa]. Dátum narodenia: 12.9.1973. Miesto narodenia: Rijád, Saudská Arábia. Štátna príslušnosť: Saudská Arábia. Číslo cestovného pasu: C102432 (saudskoarabský cestovný pas vydaný 22.4.2000; jeho platnosť sa skončila 26.2.2005. Dátum vydania podľa kalendára Hijri: 17.1.1421; dátum skončenia platnosti podľa kalendára Hijri: 17.1.1426). Národné identifikačné číslo: 1008168450 (Saudská Arábia). Ďalšie informácie: V období rokov 2001 až 2007 bol vo väzbe Spojených štátov amerických. Od januára 2010 sa nachádza v Jemene. Dátum zaradenia do zoznamu v zmysle článku 2a ods. 4 písm. b): 19.1.2010.“

                              d)

                                 „Hakimullah Mehsud [alias a) Hakeemullah Mehsud; b) Zulfiqar]. Dátum narodenia: približne 1979. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržiava v Pakistane; c) je vodcom Tehrik-e Taliban Pakistan (TTP), organizácie so základňou na kmeňových územiach pozdĺž afgansko-pakistanskej hranice. Dátum zaradenia do zoznamu v zmysle článku 2a ods. 4 písm. b): 21.10.2010.“

                  4.

                  Záznam „Khalifa Muhammad Turki Al-Subaiy [alias a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy]. Dátum narodenia: 1.1.1965. Miesto narodenia: Dauha, Katar. Štátna príslušnosť: Katar. Číslo cestovného pasu: 00685868 (vydaný 5.2.2006 v Dauhe, jeho platnosť sa skončila 4.2.2010). Číslo preukazu totožnosti: 26563400140 (Katar). Adresa: Dauha, Katar. Ďalšie informácie: Meno matky je Hamdah Ahmad Haidoos. Dátum zaradenia do zoznamu v zmysle článku 2a ods. 4 písm. b): 10.10.2008.“ pod nadpisom „Fyzické osoby“ sa nahrádza takto:
                  „Khalifa Muhammad Turki Al-Subaiy [alias a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy; e) Abu Mohammed al-Qatari; f) Katrina]. Dátum narodenia: 1.1.1965. Miesto narodenia: Dauha, Katar. Štátna príslušnosť: Katar. Číslo cestovného pasu: 00685868 (vydaný 5.2.2006 v Dauhe, jeho platnosť sa skončila 4.2.2011). Číslo preukazu totožnosti: 26563400140 (Katar). Adresa: Dauha, Katar. Ďalšie informácie: Meno matky je Hamdah Ahmad Haidoos. Dátum zaradenia do zoznamu v zmysle článku 2a ods. 4 písm. b): 10.10.2008.“


title: Vykonávacie nariadenie Komisie (EÚ) 2016/1135 z 12. júla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               13.7.2016

               SK

               Úradný vestník Európskej únie

               L 188/19

         VYKONÁVACIE NARIADENIE KOMISIE (EÚ) 2016/1135
   z 12. júla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  174,2

                  ZZ

                  174,2

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  181,7

                  BO

                  217,8

                  CL

                  151,2

                  TR

                  134,0

                  UY

                  167,2

                  ZA

                  148,9

                  ZZ

                  166,8

                  0808 10 80

                  AR

                  161,4

                  BR

                  101,8

                  CL

                  129,1

                  CN

                  102,6

                  NZ

                  147,6

                  ZA

                  104,1

                  ZZ

                  124,4

                  0808 30 90

                  AR

                  121,5

                  CL

                  118,9

                  CN

                  91,9

                  NZ

                  154,1

                  ZA

                  121,8

                  ZZ

                  121,6

                  0809 10 00

                  TR

                  197,0

                  ZZ

                  197,0

                  0809 29 00

                  TR

                  289,0

                  ZZ

                  289,0

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/963 zo 7. júna 2017 o povolení prípravku s obsahom endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94), endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94), alfa-amylázy produkovanej mikroorganizmom Bacillus amyloliquefaciens (DSM 9553), endo-1,4-beta-xylanázy produkovanej mikroorganizmom Trichoderma viride (NIBH FERM BP4842) a bacilolyzínu produkovaného mikroorganizmom Bacillus amyloliquefaciens (DSM 9554) ako kŕmnej doplnkovej látky pre všetky druhy vtákov a pre odstavené prasiatka a o zmene nariadení (ES) č. 358/2005 a (EÚ) č. 1270/2009 (držiteľ povolenia Kemin Europa NV) (Text s významom pre EHP )

text:
                  8.6.2017

                  SK

                  Úradný vestník Európskej únie

                  L 145/18

            VYKONÁVACIE NARIADENIE KOMISIE (EÚ) 2017/963
      zo 7. júna 2017
      o povolení prípravku s obsahom endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94), endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94), alfa-amylázy produkovanej mikroorganizmom Bacillus amyloliquefaciens (DSM 9553), endo-1,4-beta-xylanázy produkovanej mikroorganizmom Trichoderma viride (NIBH FERM BP4842) a bacilolyzínu produkovaného mikroorganizmom Bacillus amyloliquefaciens (DSM 9554) ako kŕmnej doplnkovej látky pre všetky druhy vtákov a pre odstavené prasiatka a o zmene nariadení (ES) č. 358/2005 a (EÚ) č. 1270/2009 (držiteľ povolenia Kemin Europa NV)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Prípravok s obsahom endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94), endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94), alfa-amylázy produkovanej mikroorganizmom Bacillus amyloliquefaciens (DSM 9553), endo-1,4-beta-xylanázy produkovanej mikroorganizmom Trichoderma viride (NIBH FERM BP4842) a bacilolyzínu produkovaného mikroorganizmom Bacillus amyloliquefaciens (DSM 9554) bol v súlade so smernicou 70/524/EHS povolený bez časového obmedzenia ako kŕmna doplnková látka pre kurčatá vo výkrme nariadením Komisie (ES) č. 358/2005 (3), pre morky vo výkrme a odstavené prasiatka nariadením Komisie (EÚ) č. 1270/2009 (4). Uvedený prípravok bol následne zapísaný do registra kŕmnych doplnkových látok ako existujúci výrobok, a to v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o prehodnotenie prípravku s obsahom endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94), endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94), alfa-amylázy produkovanej mikroorganizmom Bacillus amyloliquefaciens (DSM 9553), endo-1,4-beta-xylanázy produkovanej mikroorganizmom Trichoderma viride (NIBH FERM BP4842) a bacilolyzínu produkovaného mikroorganizmom Bacillus amyloliquefaciens (DSM 9554) ako kŕmnej doplnkovej látky pre kurčatá vo výkrme, morky vo výkrme a odstavené prasiatka, ako aj a v súlade s článkom 7 uvedeného nariadenia o nové povolenie tohto prípravku ako kŕmnej doplnkovej látky pre všetky druhy vtákov. Žiadateľ požiadal o zaradenie tejto doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) dospel v stanovisku z 9. septembra 2015 (5) k záveru, že prípravok nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie. Úrad takisto dospel k záveru, že používanie uvedeného prípravku môže byť potenciálne účinné v prípade kurčiat vo výkrme, moriek vo výkrme a nosníc (6). Úrad skonštatoval, že tieto závery možno rozšíriť aj na kurčatá v odchove na znášku a chovné morky (morky v odchove). Úrad ďalej uviedol, že spôsob účinku enzýmov prítomných v doplnkovej látke možno považovať za podobný v prípade všetkých druhov vtákov, a preto závery o účinnosti v prípade hlavných druhov hydiny možno extrapolovať na menej významné druhy hydiny a okrasné vtáky.

                  (5)

                  Pokiaľ ide o použitie uvedenej doplnkovej látky pri odstavených prasiatkach, vzhľadom na nedostatok údajov úrad nemohol dospieť k záveru o účinnosti doplnkovej látky pre odstavené prasiatka. V jednej štúdii však došlo k významne vyššiemu prírastku hmotnosti a zlepšeniu pomeru spotreby krmiva k prírastku než pri kontrolných zvieratách a v druhej štúdii sa na základe výsledkov preukázalo zlepšenie priemerného denného prírastku hmotnosti samíc, hoci pri samcoch sa to nepreukázalo. Tieto dôkazy sa popri dlhodobom používaní prípravku považujú za zásadné z hľadiska preukázania zlepšenia zootechnických parametrov prírastku hmotnosti. Preto sa dospelo k záveru, že poskytnuté údaje spĺňajú podmienky na preukázanie účinnosti tejto doplnkovej látky pri odstavených prasiatkach.

                  (6)

                  Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (7)

                  Z posúdenia prípravku s obsahom endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94), endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94), alfa-amylázy produkovanej mikroorganizmom Bacillus amyloliquefaciens (DSM 9553), endo-1,4-beta-xylanázy produkovanej mikroorganizmom Trichoderma viride (NIBH FERM BP4842) a bacilolyzínu produkovaného mikroorganizmom Bacillus amyloliquefaciens (DSM 9554) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (8)

                  Nariadenia (ES) č. 358/2005 a (ES) č. 1270/2009 by sa mali zodpovedajúcim spôsobom zmeniť.

                  (9)

                  Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (10)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Zmeny nariadenia (ES) č. 358/2005
      V prílohe I k nariadeniu (ES) č. 358/2005 sa vypúšťa záznam E 1620 týkajúci sa endo-1,3(4)-beta-glukanázy EC 3.2.1.6, endo-1,4-beta-glukanázy EC 3.2.1.4, alfa-amylázy EC 3.2.1.1, bacilolyzínu EC 3.4.24.28 a endo-1,4-beta-xylanázy EC 3.2.1.8.
      Článok 3
      Zmena nariadenia (EÚ) č. 1270/2009
      Nariadenie (EÚ) č. 1270/2009 sa mení takto:

                  1.

                  Článok 2 sa vypúšťa.

                  2.

                  Príloha II sa vypúšťa.

            Článok 4
      Prechodné opatrenia
      Prípravok špecifikovaný v prílohe a krmivá, ktoré ho obsahujú a ktoré boli vyrobené a označené pred 28. decembrom 2017 v súlade s pravidlami platnými pred 28. júnom 2017, možno aj naďalej uvádzať na trh a používať až do vyčerpania existujúcich zásob.
      Článok 5
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 7. júna 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Nariadenie Komisie (ES) č. 358/2005 z 2. marca 2005 o časovo neobmedzenom povolení určitých prídavných látok a o povolení nového používania prídavných látok, ktoré sú už povolené v krmivách (Ú. v. EÚ L 57, 3.3.2005, s. 3).

         (4)  Nariadenie Komisie (EÚ) č. 1270/2009 z 21. decembra 2009 o časovo neobmedzených povoleniach určitých doplnkových látok do krmív (Ú. v. EÚ L 339, 22.12.2009, s. 28).

         (5)  Vestník EFSA (EFSA Journal) (2015) 13(9):4234.

         (6)  Vzhľadom na nedostatok adekvátnych údajov o výťažnosti enzýmu nebolo možné prostredníctvom štúdií účinnosti dospieť k záverom o účinnosti odporúčanej dávky a namiesto toho sa vychádzalo z výpočtov a odkazovalo sa len na nominálnu dávku.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: látky zvyšujúce stráviteľnosť

                     4a1620i

                     Kemin Europa NV

                     endo-1,3(4)-beta-glukanáza
                     EC 3.2.1.6
                     endo-1,4-beta-glukanáza
                     EC 3.2.1.4
                     alfa-amyláza
                     EC 3.2.1.1
                     endo-1,4-beta-xylanáza EC 3.2.1.8
                     bacilolyzín
                     EC 3.4.24.28

                        Zloženie doplnkovej látky

                     Prípravok s obsahom:

                                 —

                                 endo-1,3(4)-beta-glukanázy produkovanej mikroorganizmom Aspergillus aculeatinus (predtým klasifikovaným ako Aspergillus aculeatus) (CBS 589.94),

                                 —

                                 endo-1,4-beta-glukanázy produkovanej mikroorganizmom Trichoderma reesei (predtým klasifikovaným ako Trichoderma longibrachiatum) (CBS 592.94),

                                 —

                                 alfa-amylázy produkovanej mikroorganizmom Bacillus amyloliquefaciens (DSM 9553),

                                 —

                                 endo-1,4-beta-xylanázy produkovanej mikroorganizmom Trichoderma viride (NIBH FERM BP4842),

                                 —

                                 bacilolyzínu produkovaného mikroorganizmom Bacillus amyloliquefaciens (DSM 9554) s minimálnou aktivitou:

                                 —

                                 endo-1,3(4)-beta-glukanázy: 2 350  U (1)/g,

                                 —

                                 endo-1,4-beta-glukanázy: 18 000  U (2) /g,

                                 —

                                 alfa-amylázy: 400 U (3)/g,

                                 —

                                 endo-1,4-beta-xylanázy: 35 000  U (4)/g,

                                 —

                                 bacilolyzínu: 1 700  U (5)/g.

                           V tuhej forme

                        Charakteristika účinnej látky

                                 —

                                 endo-1,3(4)-beta-glukanáza produkovaná mikroorganizmom Aspergillus aculeatinus (CBS 589.94),

                                 —

                                 endo-1,4-beta-glukanáza produkovaná mikroorganizmom Trichoderma reesei (CBS 592.94),

                                 —

                                 alfa-amyláza produkovaná mikroorganizmom Bacillus amyloliquefaciens (DSM 9553),

                                 —

                                 endo-1,4-beta-xylanáza produkovaná mikroorganizmom Trichoderma viride (NIBH FERM BP4842),

                                 —

                                 bacilolyzín produkovaný mikroorganizmom Bacillus amyloliquefaciens (DSM 9554).

                     kurčatá vo výkrme
                     kurčatá v odchove na znášku
                     menej významné druhy vtákov na znášku
                     menej významné druhy vtákov v odchove na znášku
                     okrasné vtáky
                     prasiatka (odstavené)

                     —

                     endo-1,3(4)-beta-glukanáza
                     1 175  U
                     endo-1,4-beta-glukanáza
                     9 000  U
                     alfa-amyláza
                     200 U
                     endo-1,4-beta-xylanáza
                     17 500  U
                     bacilolyzín
                     850 U

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Určené pre odstavené prasiatka do hmotnosti 35 kg.

                                 3.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne bezpečnostné riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest a pokožky.

                                 4.

                                 Odporúčaná dávka pre nosnice: endo-1,3(4)-beta-glukanáza: 1 175  U; endo-1,4-beta-glukanáza: 9 000  U; alfa-amyláza: 200 U; endo-1,4-beta-xylanáza: 17 500  U; bacilolyzín: 850 U/kg kompletného krmiva.

                     28. júna 2027

                        Analytická metóda
                         (6)

                     V kŕmnej doplnkovej látke na stanovenie:

                                 —

                                 endo-1,3(4)-beta-glukanázy: kolorimetrická metóda založená na enzymatickej hydrolýze substrátu jačmenného beta-glukánu pôsobením glukanázy pri pH 7,5 a teplote 30 °C,

                                 —

                                 endo-1,4-beta-glukanázy: kolorimetrická metóda založená na enzymatickej hydrolýze karboxymetylcelulózy pôsobením celulázy pri pH 4,8 a teplote 50 °C,

                                 —

                                 alfa-amylázy: kolorimetrická metóda založená na vzniku vo vode rozpustných farebných fragmentov, ktoré vznikajú pôsobením amylázy na substráty škrobového polyméru zosieťovaného azurínom pri pH 7,5 a teplote 37 °C,

                                 —

                                 endo-1,4-beta-xylanázy: kolorimetrická metóda založená na enzymatickej hydrolýze substrátu xylánu brezového dreva pôsobením xylanázy pri pH 5,3 a teplote 50 °C.

                                 —

                                 bacilolyzínu: kolorimetrická metóda založená na uvoľňovaní azofarbív pôsobením proteázy na azokazeínový substrát pri pH 7,5 a teplote 37 °C.

                           V premixoch a krmivách na stanovenie:

                                 —

                                 endo-1,3(4)-beta-glukanázy: platňová metóda založená na difúzii glukanázy a následnom odfarbení agarového média s kongo červeňou v dôsledku hydrolýzy beta-glukánu,

                                 —

                                 endo-1,4-beta-glukanázy: kolorimetrická metóda založená na stanovení množstva vo vode rozpustných farebných fragmentov, ktoré vznikajú pôsobením celulázy na substrát vo vode nerozpustnej HE-celulózy zosieťovanej azurínom,

                                 —

                                 alfa-amylázy: kolorimetrická metóda založená na vzniku vo vode rozpustných modrých fragmentov, ktoré vznikajú pôsobením amylázy na substráty nerozpustného modro sfarbeného škrobového polyméru zosieťovaného azurínom,

                                 —

                                 endo-1,4-beta-xylanázy: kolorimetrická metóda založená na stanovení množstva vo vode rozpustných farebných fragmentov, ktoré vznikajú pôsobením xylanázy na pšeničný arabinoxylán zosieťovaný azurínom,

                                 —

                                 bacilolyzínu: platňová metóda založená na difúzii proteázy v azokazeínovom agarovom médiu a následnej hydrolýze kazeínu.

                     všetky morky
                     nosnice
                     menej významné druhy vtákov vo výkrme

                     endo-1,3(4)-beta-glukanáza
                     588 U
                     endo-1,4-beta-glukanáza
                     4 500  U
                     alfa-amyláza
                     100 U
                     endo-1,4-beta-xylanáza
                     8 750  U
                     bacilolyzín
                     425 U

            (1)  1 U je množstvo enzýmu, ktoré uvoľní 0,0056 μmol redukujúcich cukrov (ekvivalentov glukózy) z jačmenného beta-glukánu za minútu pri pH 7,5 a teplote 30 °C.

            (2)  1 U je množstvo enzýmu, ktoré uvoľní 0,0056 μmol redukujúcich cukrov (ekvivalentov glukózy) z karboxymetylcelulózy za minútu pri pH 4,8 a teplote 50 °C.

            (3)  1 U je množstvo enzýmu, ktoré hydrolyzuje 1 μmol glykozidových väzieb zosieťovaného škrobového polyméru nerozpustného vo vode za minútu pri pH 7,5 a teplote 37 °C.

            (4)  1 U je množstvo enzýmu, ktoré uvoľní 0,0067 μmol redukujúcich cukrov (ekvivalentov xylózy) zo xylánu brezového dreva za minútu pri pH 5,3 a teplote 50 °C.

            (5)  1 U je množstvo enzýmu, ktoré prevedie do roztoku 1 μg azokazeínového substrátu za minútu pri pH 7,5 a teplote 37 °C.

            (6)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2016/1827 zo 14. októbra 2016, ktorým sa dvestopäťdesiaty piatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
               15.10.2016

               SK

               Úradný vestník Európskej únie

               L 279/90

         VYKONÁVACIE NARIADENIE KOMISIE (EÚ) 2016/1827
   zo 14. októbra 2016,
   ktorým sa dvestopäťdesiaty piatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 11. októbra 2016 sankčný výbor Bezpečnostnej rady OSN rozhodol o vymazaní jednej fyzickej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, a o zmenení jedného záznamu v tomto zozname. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2016

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpisom „Fyzické osoby“ sa vypúšťa tento záznam:
                  „Nasir 'Abd-Al-Karim 'Abdullah Al-Wahishi [alias a) Nasir al-Wahishi; b) Abu Basir Nasir al-Wahishi; c) Naser Abdel Karim al-Wahishi; d) Nasir Abd al-Karim al-Wuhayshi; e) Abu Basir Nasir Al-Wuhayshi; f) Nasser Abdul-karim Abdullah al-Wouhichi; g) Abu Baseer al-Wehaishi; h) Abu Basir Nasser al-Wuhishi; i) Abdul Kareem Abdullah Al-Woohaishi; j) Nasser Abdelkarim Saleh Al Wahichi; k) Abu Basir; l) Abu Bashir]. Dátum narodenia: a) 1.10.1976, b) 8.10.1396 (kalendár Hijri). Miesto narodenia: Jemen. Štátna príslušnosť: Jemen. Č. pasu: 40483 (jemenský cestovný pas vydaný 5.1.1997). Ďalšie informácie: údajne zomrel v Jemene v júni 2015. Dátum zaradenia do zoznamu uvedený v článku 7d ods. 2 písm. i): 19.1.2010.“

                  2.

                  Pod nadpisom „Fyzické osoby“ sa tento záznam mení takto:
                  Záznam „Yazid Sufaat [alias a) Joe; b) Abu Zufar]. Adresa: Taman Bukit Ampang, Selangor, Malajzia. Dátum narodenia: 20.1.1964. Miesto narodenia: Johor, Malajzia. Štátna príslušnosť: Malajzia. Číslo cestovného pasu: A 10472263. Národné identifikačné číslo: 640120-01-5529. Dátum zaradenia do zoznamu podľa článku 2a ods. 4 písm. b): 9.9.2003.“ sa nahrádza takto:
                  „Yazid Sufaat [alias a) Joe; b) Abu Zufar]. Adresa: a) Taman Bukit Ampang, Selangor, Malajzia (bývalá adresa) b) Malajzia (vo väzení od roku 2013). Dátum narodenia: 20.1.1964. Miesto narodenia: Johor, Malajzia. Štátna príslušnosť: Malajzia. Číslo cestovného pasu: A 10472263. Národné identifikačné číslo: 640120-01-5529. Dátum zaradenia do zoznamu v zmysle článku 7d ods. 2 písm. i): 9.9.2003.“


title: Vykonávacie nariadenie Komisie (EÚ) č. 929/2014 z  27. augusta 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Fungo di Borgotaro (CHZO)]

text:
               29.8.2014

               SK

               Úradný vestník Európskej únie

               L 258/3

         VYKONÁVACIE NARIADENIE KOMISIE (EÚ) č. 929/2014
   z 27. augusta 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Fungo di Borgotaro (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Fungo di Borgotaro“ zapísaného do registra na základe nariadenia Komisie (ES) č. 1107/96 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Fungo di Borgotaro“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. augusta 2014

            Za Komisiu

            v mene predsedu

         Tonio BORG

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Ú. v. EÚ C 122, 25.4.2014, s. 4.


title: Vykonávacie nariadenie Komisie (EÚ) 2015/2063 zo 17. novembra 2015, ktorým sa na rok 2016 udeľuje neobmedzený bezcolný prístup do Únie určitému tovaru s pôvodom v Nórsku, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014

text:
               18.11.2015

               SK

               Úradný vestník Európskej únie

               L 301/10

         VYKONÁVACIE NARIADENIE KOMISIE (EÚ) 2015/2063
   zo 17. novembra 2015,
   ktorým sa na rok 2016 udeľuje neobmedzený bezcolný prístup do Únie určitému tovaru s pôvodom v Nórsku, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov a ktorým sa zrušujú nariadenia Rady (ES) č. 1216/2009 a (ES) č. 614/2009 (1), a najmä na jeho článok 16 ods. 1 písm. a),
   so zreteľom na rozhodnutie Rady 2004/859/ES z 25. októbra 2004 týkajúce sa uzavretia Dohody vo forme výmeny listov medzi Európskym spoločenstvom a Nórskym kráľovstvom, o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (2), a najmä na jeho článok 3,
   keďže:

               (1)

               Protokol 2 k Dohode medzi Európskym hospodárskym spoločenstvom a Nórskym kráľovstvom zo 14. mája 1973 (3) (ďalej len „bilaterálna Dohoda o voľnom obchode medzi Európskym hospodárskym spoločenstvom a Nórskym kráľovstvom“) a protokol 3 k Dohode o EHP (4) určujú obchodné dojednania pre určité poľnohospodárske a spracované poľnohospodárske výrobky medzi zmluvnými stranami.

               (2)

               Protokol 3 k Dohode o EHP stanovuje nulovú sadzbu cla pre vody obsahujúce pridaný cukor alebo ostatné sladidlá alebo ochucujúce látky zatriedené pod číselný znak KN 2202 10 00 a na ostatné nealkoholické nápoje neobsahujúce produkty položiek 0401 až 0404 alebo tuk získaný z produktov položiek 0401 až 0404 zatriedené pod číselný znak KN 2202 90 10.

               (3)

               Nulová sadzba cla pre uvedené vody a uvedené ostatné nápoje bola pre Nórsko dočasne, na neobmedzené obdobie, pozastavená prostredníctvom Dohody vo forme výmeny listov medzi Európskym spoločenstvom a Nórskym kráľovstvom o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (5) (ďalej len „dohoda vo forme výmeny listov“) schválenej rozhodnutím 2004/859/ES. V súlade s dohodou vo forme výmeny listov sa bezcolný dovoz tovaru s číselnými znakmi KN 2202 10 00 a ex 2202 90 10 s pôvodom v Nórsku má povoliť len v medziach bezcolnej kvóty. Clo sa platí za dovoz presahujúci pridelenú kvótu.

               (4)

               Okrem toho sa v dohode vo forme výmeny listov vyžaduje, aby sa príslušným výrobkom udelil neobmedzený bezcolný vstup do Únie, ak colná kvóta nebola k 31. októbru predchádzajúceho roka vyčerpaná. Na základe údajov poskytnutých Komisii možno konštatovať, že ročná kvóta na rok 2015 pre príslušné vody a nápoje, otvorená vykonávacím nariadením Komisie (EÚ) č. 1130/2014 (6), nebola k 31. októbru 2015 vyčerpaná. Z tohto dôvodu by sa mal príslušným výrobkom na obdobie od 1. januára do 31. decembra 2016 udeliť neobmedzený bezcolný vstup do Únie.

               (5)

               V roku 2016 sa preto neuplatňuje dočasné pozastavenie bezcolného režimu uplatňované podľa protokolu 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom.

               (6)

               Opatrenia stanovené v tomto nariadení sú v súlade so stanoviskom Výboru pre horizontálne otázky týkajúce sa obchodu so spracovanými poľnohospodárskymi výrobkami, ktoré nie sú uvedené v prílohe I,

         PRIJALA TOTO NARIADENIE:
   Článok 1
   1.   Na obdobie od 1. januára do 31. decembra 2016 sa tovaru zatriedenému pod číselné znaky KN 2202 10 00 (vody, vrátane minerálnych vôd a sýtených vôd, obsahujúce pridaný cukor alebo ostatné sladidlá alebo ochucujúce látky) a ex 2202 90 11, ex 2202 90 15 a ex 2202 90 19 [ostatné nealkoholické nápoje obsahujúce cukor (sacharózu alebo invertný cukor) – podpoložky TARIC 11 a 19] s pôvodom v Nórsku udeľuje neobmedzený bezcolný prístup do Únie.
   2.   Pravidlá pôvodu uplatniteľné na tovar uvedený v odseku 1 sú pravidlá stanovené v protokole 3 k Dohode medzi Európskym hospodárskym spoločenstvom a Nórskym kráľovstvom zo 14. mája 1973.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 150, 20.5.2014, s. 1.

      (2)  Ú. v. EÚ L 370, 17.12.2004, s. 70.

      (3)  Ú. v. ES L 171, 27.6.1973, s. 2.

      (4)  Ú. v. ES L 1, 3.1.1994, s. 3.

      (5)  Ú. v. EÚ L 370, 17.12.2004, s. 72.

      (6)  Vykonávacie nariadenie Komisie (EÚ) č. 1130/2014 z 22. októbra 2014, ktorým sa otvára colná kvóta na rok 2015 na dovoz určitého tovaru s pôvodom v Nórsku do Európskej únie, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014 (Ú. v. EÚ L 305, 24.10.2014, s. 104).